Na osnovu člana 7. Pravila za konsultacije u izradi pravnih propisa („Službeni glasnik BiH“, br. 81/06, 80/14, 81/16 i 05/17), a u skladu sa članom 5. Smjernica za provođenje pravila za konsultacije s javnošću u izradi pravnih propisa u Uredu koordinatora za reformu javne uprave, daje se:

**IZJAVA O SVRSI DONOŠENJA**

**Informacije o trećem online istraživanju o primjeni Politike i Standarda proaktivne transparentnosti**

Na sjednici održanoj 03.12.2018. godine Vijeće ministara BiH usvojilo je Informaciju o aktivnostima u oblasti unapređenja proaktivne transparentnosti te Politiku i Standarde proaktivne transparentnosti i zadužilo sve institucije Vijeća ministara BiH da ažuriraju informacije i dokumente na svojim web-stranicama, a Ured koordinatora za reformu javne uprave da Vijeću ministara BiH dostavi objedinjenu informaciju o primjeni Politike i Standarda proaktivne transparentnosti.

Opšti cilj primjene Politike i Standarda proaktivne transparentnosti je osigurati plansku proaktivnu objavu informacija od javnog značaja što direktno doprinosi ostvarivanju koncepta dobre uprave u BiH, vraća povjerenje javnosti u rad državnih institucija, a građanima omogućava veću informisanost radi ostvarivanja njihove participacije u radu javne uprave.

Poseban cilj donošenja Informacije o trećem online istraživanju o primjeni Politike i Standarda proaktivne transparentnosti je sveobuhvatna analiza ispunjenosti standarda proaktivne transparentnosti u radu javne uprave.

Ova izjava biće objavljena na službenoj internet stranici Ureda koordinatora za reformu javne uprave i portalu e-konsultacije.